text: [{"text_idx": "#000002", "text": "Ko \u0257um woni niiwnorgal (te\u0301lescope) mbewuyal James Webb, ngal moolanangal, ngal njuuteendi mum woni meetereeje 22, njaajeendi mum woni meetereeje 12, hebori lomtaade niiwnorgal Hubble.Duu\u0253i 30 ngal niiwnorgal ina feewne, sabu ngal fu\u0257\u0257i feewneede ko hitaande 1996, kono ko kanngal wappiti Hubble to wo\u0257\u0257i ba\u014b yoo ba\u014b.Daarorgal ke\u0253\u0253irgal ge\u0257e weeyo ngal tan ko meetereeje 6,5 njaajeendi, ngal Hubble ngal ko meetereeje 2,4 tan.Ina jeyaa ko \u0253uri seerndu \u0257e, \u0257o ngal hebori yoweede to weeyo to ina wo\u0257\u0257ondiri e \u0257o Hubble wa\u0257a \u0257o, sabu James Webb lottetee ko hedde 1,5 miliyo\u014b kilomeeteer caggal Ngaawe (Terre ) e lobbudu wiyeteendu Lagaranje (Lagrange) L2.So ngal wonii nduun lobbudu, a ngal waawi niiwnaade yoga e kuule ndowgu (asamaan) e njiy\u0257e gaadanteeje e \u0257e les-mbo\u0257irki (infrarouge).Niiwnorgal ngal JWST maa wi\u0257an en koode, \u0257a\u014be boowal seto Naange (exoplane\u0300tes) e niiwooje (ne\u0301buleuses), hay Lillu\u0257e \u0253ur\u0257e wo\u0257\u0257ude e wen\u0303aade maa njiye, hay tagaa\u0257e duu\u0253i miliyo\u014baaji see\u0257a caggal Dawaa Dawi (Big Bang)."}, {"text_idx": "#000003", "text": "Ko dampowal (fuse\u0301e) Arian 5 jogori rimndude niiwnorgal ngal, ngal diwata ko to dingiral Kuru (Kourou) to leydi Giyaan (Guyane), n\u0303alnde 18 bowte (de\u0301cembre) 2021."}]